Winkelwagen Winkelwagen € 29,95 1
WINKELWAGEN € 29,95 1
Woolly Pocket Living Wall planter Geel	Aantal: 1
WINKELWAGEN SUBTOTAAL: € 29,95
VIJVERFOLIE 2M Breed
Woolly Pocket Living Wall planter Groen Suid Afrikaanse Nuus Thread - Page 119 - Stormfront
Page 119 of 226 « First < 19 69 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 169 219 > Last »
10-23-2006, 06:52 PM #1181
SUID-KAAP: Moordverdagte van Stilbaai adverteer in koerant
STILBAAI. – “Baie, baie dankie vir almal in Stilbaai se ondersteuning en bystand, asook die polisie van Stilbaai.
“Ek kom terug met my kop omhoog.
“Veral my familie en dogter, julle is sterretjies.”
Dít is die boodskap wat namens me. Ruby Marais onder Dankbetuigings in Saterdag se Netads24-bylae geplaas is.
Marais (42), wat saam met mes. Caroline May (44), Elizabeth Laverdeen (48) en Hester Afrika (42), en mnre. Ricardo Piedt (23) en Ivan Sefoor (40) aangekla word van die moord op haar man, mnr. Basie Marais (56), ’n sakeman van Jongensfontein, het gister weer vlugtig in die hof op Riversdal verskyn.
Volgens ’n advertensieklerk by Die Burger in Kaapstad het sy “onraad vermoed” toe ’n vrou van Stilbaai bel om dié advertensie te plaas.
“Die (oorspronklike) bewoording van die advertensie het my gepla. Dit was so asof sy gedink het die Marais-vrou is onskuldig,” het die klerk vertel.
Omdat sy “ongemaklik” gevoel het oor die bewoording, het sy eers die advertensie teruggehou en nie Vrydag geplaas soos versoek nie.
“Die vrou (adverteerder) het Vrydag weer gebel en was woedend omdat dit nie geplaas is nie en ek het dit deurgegee vir die taalversorgers. Hulle het dit toe Saterdag ingesit.”
Mnr. Marais se liggaam is op 7 Oktober in die vroeë oggendure langs sy bakkie gevind op ’n bouperseel langs die egpaar se huis in Kompasstraat, Jongensfontein, sowat 9 km buite Stilbaai. Hy het glo vroeër ’n telefoonoproep gekry dat iemand besig was om by sy vliegtuigloods op Stilbaai in te breek.
Toe hy ná twee uur nog nie tuis was nie, het sy vrou glo die polisie gebel.
Landdros Kenneth Peters het tydens die ses beskuldigdes se verskyning verlede Dinsdag gesê hulle kan nie sonder borgtog of op eie verantwoordelikheid vrygelaat word nie.
Die beskuldigdes – almal van Riversdal buiten Marais (Jongensfontein) en Piedt (Buffeljagsrivier) – is nie in daardie stadium gevra om te pleit nie.
Mnr. MP Heyns is die staatsaanklaer. Mnre. Koos Grobbelaar tree op vir Marais en Adrian Montzinger vir Sefoor.
Regshulpprokureurs mnre. Johan Claassen, vir die drie vroue, en Mark Nichol vir Piedt, het gister op rekord gekom.
Die beskuldigdes verskyn weer Donderdag op Stilbaai en Vrydag op Albertinia.
Die vroue word in die gevangenis op Oudtshoorn aangehou en die mans in die gevangenis in George.
10-23-2006, 07:04 PM #1182
OOS-KAAP: Direkteur met vuurwapen gedreig
PORT ELIZABETH. – Groot geheimsinnigheid omhul ’n beweerde voorval waarin ’n bekende direkteur in die Suid-Afrikaanse polisiediens glo met die dood gedreig is.
Dir. Marinda Mills, provinsiale polisiewoordvoerder, is al sedert verlede week met verlof nadat ’n kollega glo ’n vuurwapen teen haar kop gedruk het.
Die Burger het van ’n betroubare bron verneem dat Mills en dié polisiebeampte in ’n argument betrokke was.
Dié polisieman, wat glo ’n lid is van die polisieorkes, het na bewering hierna sy dienspistool uitgepluk en gedreig om haar daarmee te skiet.
Dit is in die stadium nog onduidelik presies waaroor Mills en die polisiebeampte na bewering gestry het.
Supt. Mzukisi Fatyela, polisiewoordvoerder, het by navraag gesê hy is bewus van die vermeende voorval, maar dat hy nie oor al die besonderhede beskik nie.
“Die polisie is tans besig om ondersoek in te stel na die voorval voordat ’n besluit rondom die moontlike skorsing van die lid geneem word.
“Ek is nie seker of die polisiebeampte haar met sy dienspistool gedreig het nie.
“Die ondersoek sal al die onbeantwoorde vrae kan opklaar,” het Fatyela gesê.
Hy het bevestig dat Mills sedert verlede week afgeboek is omdat sy “getraumatiseer” is.
Die hoof van die polisieorkes het gesê hy het nie toestemming om met die media te praat nie.
Supt. Michelle Matroos, ook ’n provinsiale polisiewoordvoerder, het gesê sy is onbewus van die beweerde voorval.
Mills kon gister ná talle oproepe nie bereik word vir kommentaar nie.
10-23-2006, 07:16 PM #1183
OOS-KAAP: Vyf betrap nadat talle motors glo gekaap is
OOS-LONDEN. – Vyf vermeende kapers, wat vermoedelik ook betrokke was by verskeie ander kapings in die Baai, is gister by ’n huis hier in Quigney vasgetrek.
Die vyf se inhegtenisneming volg op ’n grootskaalse polisiesoektog deur die honde-eenheid, die polisie se lugvleuel en die voertuigopsporingsmaatskappy Tracker.
Die mans het na bewering Sondagaand ’n Volkswagen Jetta in KwaNobuhle gekaap en vermoedelik met die motor in Oos-Londen probeer skuil, min wetend dat die motor toegerus is met ’n opsporingstelsel.
Kapt. Stephen Marais, polisiewoordvoerder, het gesê hulle het gisteroggend ’n oproep van Tracker ontvang wat hulle laat weet het hulle moet op die uitkyk wees vir die motor.
Die polisie het die Jetta se sein deur middel van Tracker opgespoor en die lugvleuel het die honde-eenheid op die grond reguit na die huis gelei.
“Die gesteelde motor het op die erf geparkeer gestaan. Twee verdagtes het dadelik by die huis uitgestorm toe hulle die helikopter gewaar, maar hulle is gou gevang. Nog drie mans is binne-in die huis in hegtenis geneem,” het Marais gesê.
Die polisie het nadat hulle nóg ’n motor, ’n Mercedes wat buite op die erf geparkeer was, deurgesoek het, op drie vuurwapens, selfone, geld en gesteelde juweliersware afgekom.
Dis volgens Marais moontlik dat die selfone, geld en juwele ook afkomstig is van kapingslagoffers.
Dir. Sandile Hloba, areakommissaris vir Oos-Londen, het gesê hulle wil ’n duidelike waarskuwing aan misdadigers uitstuur wat dink hulle kan misdaad pleeg en dan in ’n ander stad wegkruip.
Hy het sy dankbaarheid teenoor die opsporingsmaatskappy en die polisie uitgespreek omdat hulle so goed saamgewerk het om die booswigte vas te trek.
Hoewel nie een van die vyf verdagtes van Port Elizabeth afkomstig is nie, gaan hulle môre in die Baaise landdroshof verskyn.
“Hulle moet in die Baaise hof verskyn, want die voorval het daar plaasgevind. Hulle het geen keuse nie,” het Marais gesê.
Marais wou nie bekendmaak wanneer hulle die verdagtes, almal 21 tot 48 jaar oud, vir hul hofverskyning na die Baai gaan vervoer nie.
Gister is op die gekaapte Jetta sowel as die Mercedes beslag gelê en dis in polisiebewaring geplaas.
Volgens die polisie se jaarlikse misdaadstatistieke, wat verlede maand bekendgemaak is, is kapings een van die misdrywe wat in Port Elizabeth toegeneem het.
10-23-2006, 07:24 PM #1184
VSA wil misdaad ‘cowboy-styl oplos’
WASHINGTON. – Die model vir ’n “cowboy-dorp” waar elke hoof van ’n huishouding ’n vuurwapen, ammunisie en opleiding vir die gebruik daarvan moet kry, wen veld in Amerika.
Die model is vervat in ’n ordonnansie wat pas ingedien is vir die dorp Greenleaf in Idaho. Die algemene Amerikaanse publiek sien dalk die wysheid in van hierdie benadering om misdaad vas te vat, sê die Gallup-organisasie oor die uitslag van sy peiling oor misdaad in Amerika.
Die Greenleaf-voorstel is geskoei op ’n soortgelyke plan in die dorp Kenneshaw, Georgia, waar die misdaadvlakke drasties gedaal het nadat hierdie nuwe wapenwet ingestel is.
Gallup sê die model is dalk die rede waarom die meeste Amerikaners in ’n lang tyd ’n vuurwapen aan die sy in die huis wil hê omdat hulle voel dit maak die huis ’n veiliger plek.
Die afgelope ses jaar was die gevoel elke keer vuurwapens maak huise net gevaarliker.
Gallup se jaarlikse misdaadpeiling wys egter die meerderheid Amerikaners verkies steeds, soos in vorige jare, strenger wetgewing om die verkope van vuurwapens te beheer.
Tot vier uit elke tien Amerikaners dui aan hulle het ’n vuurwapen in die huis.
Die meeste wapeneienaars is geneig om te voel ’n vuurwapen in die huis maak die huis veiliger. Die meeste mense wat ook so voel, is mans en woon in die suidelike state.
Geweldsmisdade het die afgelope jaar met 2,3% in Amerika toegeneem. In 2005 is 16 692 mense in die land vermoor, wat ’n styging van 3,4% in moorde teenoor 2004 is – dit is 5,6 mense uit elke 100 000 lede van die bevolking wat vermoor word.
Die Geweld-beleidsentrum in die hoofstad is egter streng uitgesproke teen vuurwapens. Hy wys daarop dat daar elke jaar 30 000 Amerikaners sterf in selfmoorde, skietvoorvalle en skieterye wat nie doelbewus was nie – alles weens vuurwapens wat maklik verkrygbaar is.
Vuurwapengeweld is meer as net ’n misdaadkwessie, dit is ’n breë publieke gesondheidskrisis waarin misdaad slegs die mees herkenbare aspek is, sê die sentrum.
10-23-2006, 07:55 PM #1185
Oranjerivier dalk met gifstowwe besmet
UPINGTON. – Die departement van waterwese en bosbou hier het toetse aangevra en monitor die Oranjerivier vir tekens van organofosfaatvergiftiging. Dít kom nadat lede van ’n rivier-ekspedisie van ’n Kaapse laerskool met simptome van dié toestand siek geword het.
Organofosfaat is ’n uiters gevaarlike chemiese insekdoder. Twee babas en ’n tiener van De Rust is in 2000 dood nadat die meel van vetkoek wat hulle geëet het vermoedelik hiermee besmet was.
Dr. H.A. Abbott, streekdirekteur van die departement van waterwese en bosbou, het gister gesê die departement wag nog vir die uitslae van die toetse. “Daar is in dié stadium nie rede tot kommer nie.”
Hy meen mense moet egter versigtig wees en die rivier vermy totdat die toetsuitslae beskikbaar is. “Daar is ook ander moontlike oorsake wat kan lyk na organofosfaatvergiftiging.”
Die vyf lede van die rivierekspedisie van die Laerskool Llandudno is in die Springbok-hospitaal behandel nadat hulle die naweek siek geword het tydens hul skooluitstappie op die rivier.
Die groep van 41 mense, wat leerlinge, ouers en onderwysers insluit, was op die rivier uit met opblaasbote. Gravity Adventures in Kaapstad het dié ekspedisie gereël.
Mnr. Mark Loftus, direkteur van Gravity Adventures, het aan Volksblad gesê die groep was naby Onseepkans toe van hulle simptome soos sweet en asemhalingsprobleme ontwikkel het. “Agttien mense van dieselfde groep het ná hul tuiskoms ’n dokter in Kaapstad besoek,” het Loftus gesê.
“Hulle is vir organofosfaatvergiftiging getoets, maar wag nog vir die uitslae.”
Organofosfaat is gevaarlik wanneer dit ingeneem, ingeasem en deur die vel geabsorbeer word.
Simptome wissel van verlaagde bloeddruk, vernoude pupille, skuim wat by die mond uitloop tot diarree, vomering, spierswakheid en ’n verswakking van die asemhalingspiere.
Volgens Abbott breek organofosfaat-gifstowwe binne een tot drie dae in die omgewing af.
“Dit kan wel tot sowat drie weke bly voortbestaan in die vetweefsel van diere, byvoorbeeld visse in die rivier en mense.
As ’n mens egter twee tot drie weke nie met die gifstof in aanraking was nie, sal die liggaamsvlakke na heeltemal normaal terugkeer.”
10-24-2006, 07:15 PM #1186
Boer skotvry oor staat se min bewyse
Northam. – Die saak teen die boer van Limpopo wat vanjaar daarvan beskuldig is dat hy op ’n plaaswerker geskiet het, is eergister in dié landdroshof teruggetrek.
Mnr. Johan Pretorius (43) van die plaas Kromdraai sê hy is verheug: “Dit is belaglik dat daar soveel geld en moeite in die hofsaak ingegaan het terwyl ek die hele tyd onskuldig was.”
Pretorius, wat met knoffel boer, is daarvan beskuldig dat hy op 24 Junie op ’n buurplaas se werker geskiet het.
Hy het volgehou dat hy tydens die beweerde voorval nie eens op die plaas was nie.
Pretorius en sy vrou, Ronel, was die dag by sy suster, mev. Wilna du Preez, op hul plaas sowat 80 km vanaf die Pretoriuse se plaas.
Die polisie het mnr. Jan Engelbrecht, nóg ’n boer, daarvan beskuldig dat hy ook omstreeks 18:00 op plaaswerkers geskiet het. Engelbrecht was egter op ’n jagtog in die Hoedspruit-gebied.
Hy het bewys van sy verblyf tydens die jagtog aan die polisie getoon en is nie verder vervolg nie.
’n Klag van poging tot moord is egter teen Pretorius aanhangig gemaak.
Die polisie het ook op Pretorius se twee jaggewere beslag gelê. Mev. Pretorius was erg ontstoke hieroor.
“Ek moet gereeld alleen op die plaas bly wanneer my man knoffel mark toe vat en ek het geen wapens gehad om my mee te beskerm nie.”
Mnr. Pine Pienaar, staatsaanklaer, het tydens eergister se hofverskyning gesê die staat trek die saak terug weens te min bewyse.
Hoewel die saak teruggetrek is, het Pretorius steeds nie sy twee jaggewere teruggekry nie.
“Dit maak my woedend dat mense kan lieg en dan moet onskuldige mense soos ek boet,” het Pretorius gesê.
Pretorius is in Junie in hegtenis geneem, skaars ’n week nadat mnr. Marchel Nel (39) van ’n hoewe in die Spitskopgebied buite Thabazimbi van moord aangekla is. Hy het glo die 11-jarige Sello Pete doodgeskiet nadat hy hom na bewering vir ’n hond aangesien het. Nel verskyn volgende maand weer in Thabazimbi in die hof.
10-24-2006, 07:18 PM #1187
Man rand paartjie aan in padwoede
KAAPSTAD. – ’n Ontstoke motoris kyk met nuwe oë na elke taxi wat sy pad kruis nadat ’n taxi*bestuurder hom in spitsverkeer van die pad gedwing en met ’n vuurwapen oor die kop geslaan het in nóg ’n voorval van padwoede.
Mnr. Ryno Reed het gesê hy wil nie weer die man teëkom wat hom en sy vrou Maandagoggend in Golfcourseweg, naby Klipfonteinweg, aangerand het nie. Hulle is in die onderonsie geskop en geslaan en die taxibestuurder het vir Reed met ’n vuurwapen teen die kop geslaan.
’n Ooggetuie het dié voorval op sy selfoon se videokamera opgeneem.
Die vuiste het verlede week ook in Johannesburg geklap toe ’n motoris en taxibestuurder in ’n padwoede-voorval met mekaar slaags geraak het. Die taxibestuurder wou glo nie ’n bestuurder van ’n grys BMW toelaat om te draai nie en ’n geveg het tussen die twee uitgebreek. Verskeie taxibestuurders het hulle later by dié bakleiery aangesluit en die pad met hul voertuie versper.
Die BMW se voorruit en die taxi se regter voorvenster het aan skerwe gespat.
In die Kaapse voorval het ’n onbekende taxibestuurder vir Reed in die aankomende verkeer se baan probeer verbysteek. Hy het egter nie rekening gehou met ’n aankomende motor nie, en moes Reed van die pad dwing. Hy het ook teen Reed se bakkie gebots.
“Ek het uitgeklim en hom gevra wat sy storie is. Hy beskuldig my toe daarvan dat ek sleg bestuur. Hoe kan ek die slegte bestuurder wees as hy teen my gebots het?
“Ek het die man gevra om te wag sodat ek die polisie of verkeersdepartement kan bel om die ongeluk aan te meld. Hy het geweier.”
Volgens Reed het die man hom probeer omry.
“Ek het kwaad geraak en met my vuis teen sy voorruit geslaan. Ek weet nie hoe dit gebeur het nie, maar die voorruit het gebreek.”
Die egpaar het ’n klag by Mowbray-polisiekantoor ingedien.
10-24-2006, 07:20 PM #1188
Honderde baas-boewe vas
KAAPSTAD. – Suid-Afrika se planne om in 2010 ’n veilige Wêreldbeker-sokkertoernooi aan te bied, is op koers met 529 van die land se misdaadbase agter tralies.
Die land sal ook vandag hoor hoeveel geld mnr. Trevor Manuel, minister van finansies, en die regering oor die volgende drie jaar gaan bestee om te sorg dat dit die beste toernooi nóg is.
Terselfdertyd het Fifa enige twyfel wat daar nog oor Suid-Afrika as gasheerland bestaan het, uit die weg geruim.
Mnr. Sep Blatter, die Fifa-grootbaas wat om gesondheidsredes nie gister op ’n 2010 Afskop-seminaar in Kaapstad kon wees nie, het laat weet: “Plan A is om die toernooi in Suid-Afrika te hou. Plan B is om die toernooi in Suid-Afrika te hou, en plan C is om die toernooi in Suid-Afrika te hou.”
Pres. Thabo Mbeki, wat die seminaar gisteroggend in die Kaapstadse Internasionale Konferensiesentrum geopen het, het gesê dit is tyd om met die “werklik harde werk” vir 2010 te begin.
Hy het Fifa die versekering gegee dat Suid-Afrika alles sal doen om te verseker dat alles betyds gereed sal wees om die suksesvolste toernooi tot nog toe aan te bied. Dit sluit in die bou van stadions, ontwikkeling van openbare vervoer en kommunikasiestelsels, veiligheid en die kweek van ’n positiewe gees onder die bevolking.
Al wat dan oorbly, is dat “ons die toernooi vir Afrika in Afrika moet aanbied, en sorg dat ons die beker in Afrika hou”, het hy gesê.
Verskeie lede van Mbeki se kabinet het die seminaar bygewoon en aspekte soos sportontwikkeling, toerismepotensiaal en -geleenthede, die ontwikkeling van openbare vervoerstelsels en die geldsake vir die toernooi bespreek.
Mnr. Charles Nqakula, minister van veiligheid en sekuriteit, het vrese besweer dat misdaad en geweld die toernooi in die wiele kan ry.
Hy en mnr. Danny Jordaan van Fifa se plaaslike reëlingskomitee het daarop gewys dat Suid-Afrika sedert 1994 al 11 groot internasionale geleenthede sonder enige probleme aangebied het.
Dit sluit in ’n Wêreldbeker-rugbytoernooi, ’n Wêreldbeker-kriekettoernooi, ’n wêreldberaad oor volhoubare ontwikkeling en die spitsberaad van onverbonde lande.
Nqakula het gesê die wêreld het vertroue in Suid-Afrika se vermoëns en veiligheidstrategieë. Die land is juis weer genader om met die beveiliging van aanstaande jaar se Wêreldbeker-kriekettoernooi in die Wes-Indiese Eilande te help.
Hy het bygevoeg dat die regering se strategie teen misdaad ook flink en suksesvol op koers is.
Tussen 15 Julie en 15 Oktober is 529 van die land se voorste misdaadbase in hegtenis geneem. Hulle is aangekeer in verband met meer as 800 voorvalle van misdaad, wat insluit moord, verkragting en ander geweldsmisdade. Onder die groep is 85 wat by meer as 400 voorvalle betrokke is, het Nqakula gesê.
Dr. Jabu Moleketi, adjunkminister van finansies, het later op ’n mediakonferensie gesê Manuel sal vanmiddag in sy middeltermyn-begroting in die parlement bekend maak hoeveel geld die regering vir die 2010-toernooi en verwante projekte sal bewillig.
In die huidige boekjaar sal genoeg bewillig word dat die bouwerk aan stadions en infrastruktuur-projekte reeds in Januarie kan begin. Dit gaan ’n “goeie nuus”-begroting wees, het hy gesê.
Mnr. Jérôme Champagne, hoof van spesiale sake in Blatter se kantoor, het gesê Fifa se vertroue in Suid-Afrika is ná gister se samesprekinge nog groter as voorheen. Suid-Afrika sal alles volgens die beplanningsrooster doen, het hy gesê.
10-25-2006, 08:29 AM #1189
Duitsland bou Militêr op
Duitsland se Lugmag het 60 nuwe Flossies (A400M’s) bestel van Airbus Military in Frankryk – in reaksie daarop bestel Frankryk se lugmag 50 eenhede Grootste opbou van militêre toerusting na WW2.
10-26-2006, 04:28 AM #1190
SA kry nóg 31 000 polisielede
Kaapstad. – Die regering gaan sy slaankrag teen misdaad verhoog deur oor die volgende drie jaar sowat 31 000 nuwe polisie beamptes aan te stel.
Die minister van finansies, mnr. Trevor Manuel, het gister in sy middeltermynbegrotingsrede aangekondig dat die land se strafregstelsel ’n bykomende inspuiting van R3,5 miljard oor die volgende drie jaar gaan kry om die doelwit van ’n jaarlikse afname van 7% tot 10% in geweldsmisdaad te bereik.
Hy het die verbetering van die strafregstelsel, wat die polisie, howe en tronke insluit, gestel as een van sy vier hoofprioriteite in hierdie begroting.
Veral die verkryging en behoud van personeel gaan voorrang geniet in die begrotings van die onderskeie departemente wat met justisie en misdaad gemoeid is.
Polisiegetalle, wat tans op 155 320 staan, gaan oor die volgende twee jaar met 23 690 verhoog word.
Manuel het gister egter ’n verdere 8 000 nuwe lede aangekondig oor ’n tydperk van drie jaar. Sowat 2 000 burgerlikes in diens van die polisie gaan ook aangestel word.
Die bykomende aanpassings met betrekking tot getalle word gemaak veral met die oog daarop om “veiligheid te verseker tydens die Wêreldbeker-sokkertoernooi in 2010”.
Om veiligheid binne en buite tronke en howe te verhoog, gaan geld ook bewillig word vir uitgebreide inligtingstelsels en om x-straalskandeerders sowel as toegangsbeheerstelsels vir al die tronke in die land te kry oor die volgende ses jaar.
Een van die oudste en grootste uitdagings van die departement van justisie, naamlik geld wat in trust gehou word, word nou tromp-op getakel.
Die departement hou groot bedrae aan onder meer kindertoelaes, onderhoud en boetes in trust by howe.
Hierdie stelsel is kwesbaar vir korrupsie en tegnologies agterlik.
Navorsing toon dit sal werk as geld elektronies in die bevoordeeldes se bankrekeninge inbetaal word eerder as by die howe, en só ’n stelsel word nou beplan.
Die strafregstelsel se begroting gaan oor die volgende drie jaar van R57 miljard tot R67 miljard toeneem teen ’n gemiddelde jaarlikse verhoging van 9,4%.
Page generated in 0.29104 seconds with 12 queries